KAYMI KAN LLAPAN MUNDUCHAW IMANAW KAQ 
RUNAKUNAPAPIS DIRICHUNKUNA 

QALLANAN KAQ 

Musyantsikmi kaynaw kanqanta: Imanaw kaq runakunapis runam kayan. 
Llapantsik iwal kashqaqa iwalrni dirichuntsikkuna kapamantsik. Y tsaynaw 
kaptinmi trankilu, libri, kawashun dirichuntsikkunawan. 

Y dirichukunata mana kasukurninpis mana alii runakunam allaapa ultrahayarqan 
wakin runakunata. Y tsaynaw ultrahayanqanta musyar llapan munduchaw 
runakuna llakikur rabiyakuyarqan. Y yapay mana tsaynaw kananpaqmi 
munantsik kay mundu kaynaw kananta: 

Parlayta rnunashqaqa llapan yarpanqantsiknaw parlashwan llapantsik runakuna. 
Kriyinqantsikmannawrni irnarnanpis kriyirnin kashwan llapantsik runakuna. Ni 
pipis mantsakutsuntsu ni imapitapis faltapukuq kanmantsu. Mana runakuna 
wanayananpaq shariyta allaapa mana alii awturidakunapaq kuntran, kay paapil 
willamantsik y difyindimantsik. Y tsaynaw manana kananpaq willakun llapan 
runakunata dirichunkunata y liyninkunata y tsaynaw shurnaq takunantsikpaq. 
Kada bis mas shumaq pasakuychaw llapan nasyunkuna huknin hukninwanpis 
kayananmi, nir willakun. 

Nasyunis Unidas qurikayanqanchaw nasyunkunawan kunstitusyunchaw 
akwirduta yapay rurayarqan kaynaw runakunapa dirichunkuna kananpaq. Llapan 
imananaw kaq runapapis dirichunkuna kanman. Kada runaqa runanawmi 
rispitaadu kanman. Y runa karninmi baluryuq. Ullqupis warmipis 
dirichunkunachawqa iwalmi kayanman. Kada nasyunchaw adilantu kananpaqmi 
y kada runa mas shumaq libri kawarnin pasakunanpaqmi Nasyunis Unidas 
yanapamantsik. 

Nasyunis Unidas qurikayanqan kaq nasyunkunam kumprumi tikuyashqa tsay 
urganisasyunwan kaynaw rurananpaq. Kada nasyunchawmi llapan runakunata 
yachatsikuyan runakunapa dirichunkunata rispi tarnin kayananpaq. 



Tsay kumprumitikuyanqanta kumpliyananpaqmi kada nasyunchaw kay 
dirichukunata runakuna iwal kayananpaqmi willakun. Y tsaynaw kaptinmi la 
asimbliya giniralchaw kanan pruklamayamun Dirichus Humanusta. Kay 
diklarasyunchawmi llapan munduchaw imanaw kaq runakunapapis dirichunkuna 
kan. Y maytsay markachawpis llapan runakuna kawayananpaq kay dirichukuna 
kaykanqanmannaw. Ni pi runapis ni gubyirnupis kay dirichukunata yarparnin 
imanawpapis runakunata yachatsikuyanman kumpliyananpaq. Y may 
nasyunchawpis llapan runakuna kay dirichukunata musyayananpaqmi kikin 
nasyunninchaw y hinantin nasyunkunachawpis tukuylayapa willakuyanman. Y 
Nasyunis Unidaschaw kaq nasyunkunapis y tsay nasyunkunapa pudirnin kaq 
nasyunkunachawpis tsaynaw rurayanman. 

Artikulu Huk (1) 

Mayqan runapis manam pipa isklabun kananpaqtsu yurishqa. Y runa karninmi 
llapan runakuna iwal kayanman dirichunkunachawpis. Y yarpayta yacharninmi y 
allita mana allita shunqunkunachaw makurninmi runakuna huknin hukninta 
rispitanakur kayanman. 

Artikulu Ishkay (2) 

Kay diklarasyun chaw dirichukunaqa llapan runakunapaqmi kanqa imanaw kaq 
rasa runakunapaqpis, imanaw kaq kulur runakunapis, warmikunapaqpis, 
ullqukunapaqpis, imanaw kaq idyumata parlaq runakunapaqpis, ima riligyunyuq 
kaq runakunapaqpis, ima pulitikaman kriyiq runakunapaqpis, imaman kriyikuq 
runakunapaqpis, may markayuq runakunapaqpis, waktsa runakunapaqpis, y 
kapuqyuq runakunapaqpis, y imanaw kaq yurishqa runakunapaqpis. 
Llapan runakunapa dirichunkunapis iwalmi kanman awnki nasyunninkunapa 
gubyirnun kaykaptinpis; u huk nasyunpa pudirninchaw markankuna kaykaptinpis, 
u imanaw huk nasyunpa mandadunchaw markankuna kaykaptinpis. 

Artikulu Kimsa (3) 



Kada runapa dirichunmi kan kawananpaq, y libri purikunanpaq, y mana pipis 
paykunata ultrahananpaq. 

Artikulu Chusku (4) 

Manam mayqan runapis pipa isklaabun sirwiqnin kanmantsu. Manam mayqan 
runatapis isklaabun kananpaq ni imanawpa rantishqan kanmantsu. 

Artikulu Pitsqa (5) 

Manam ni mayqan runata imayka watatanaw maqashwantsu mana 
kunsiyinsiyannaq maqarnin rurayanmantsu pitapis. 

Artikulu Suqta (6) 

Llapan runakunapa dirichunkunam kan may markachawpis liykuna 
kanqanmannaw hustisyankuna kananpaq. 

Artikulu Qanchis (7) 

Hustisyankunachawmi llapan runakuna iwal kayanman. Mayqan runa kaptinpis 
iwalmi liykuna payta tsapanman. Y si huk awturida ninqa mayqan runatapis 
kaynaw ninqa: - Qampaqqa manam dirichuyki kantsu hustisyachaw. U kaynaw 
ninqa: - Kay runapaqqa manam hustisya kanqatsu - nishpa. Tsaynaw niptinpis 
llapan runakunapaqmi iwal dirichunkuna. Y tsaynaw nirninqa kay 
diklarasyunchaw ninqanta manam kasukuyantsu. 

Artikulu Pusaq (8) 

May nasyunchawpis kunstitusyun kaq liykunata u mayqan liykunatapis mana 
kasurnin huk runa abusakunqa runa mahinta. Tsay abusuta chaskiq runaqa 
dimandakunmanmi alii kaq awturidaman y tsay awturidaqa rispitatsinan 
dimandakuq runapa dirichunta. 



Artikulu Isqun (9) 

Manam ni pi awturidakuna munayninta rurarninqa huk runapa mana rasunpa 
kulpan kaykaptinpis tsay runata ni pwistuman ni karsilman qaykutsiyanmantsu ni 
nasyunninpita qarquyanmantsu. 

Artikulu Chunka (10) 

Llapan runakunapa dirichunkunam kanman dimandadu kayanqanta alii kaq 
fwischaw llapanpa puntanchaw allitsinanpaq. Y rasunpa huk runa kulpayuq 
kaptinqa mana alii ruranqanpita liykuna kanqanman kastigun kanman. 

Artikulu Chunka Huk (1 1) 

1. Dimandadu karninqa huk runa inusintillaraq asta hutsanta fwis 
tarinqanyaq. Y llapan puntanchaw hustisyata fwis ruranqanchawmi tsay 
runapa dirichun kanman huk musyaq runa payta difindirnin 
parlakapunanpaq. 

2. Huk runa imatapis ruranqa; y tsaynaw ruranqanta manana rurananpaqqa 
huk mushuq liy kikinpa nasyunninchaw u llapan patsachaw karninqa. Tsay 
runaqa ruranqanpita manam hutsasapayuqtsu kanman. Mana allita 
ruranqanpita ichiklla kastiguchawmi huk runa kanman; tsaynaw 
ruranqanpita mas atska kastigu kananpaq huk mushuq liy karninqa tsay 
atska kaq kastigutaqa manam tsay runa chaskinmantsu. 

Artikulu Chunka Ishkay (12) 

Mana imapis kaykaptinqa runa mahinpa kaway bidanman, ni ayllunman, ni 
mayqan runa manam hatikanmantsu, ni wahinman abusakurnin yaykunmantsu, 
ni kartanta pakayllapa liyikunmantsu. Y ullqurkurninqa runakunapa hananchaw 
runapa washan manam rimanmantsu. Tsaynaw abusupita runakuna tsapashqa 
kananpaqmi liykuna kanman. 



Artikulu Chunka Kimsa (13) 

1. May nasyunchaw kaykarninmi mayqan runapapis dirichun kan 
maykunachawpis purikuyananpaq, y munanqan markakunachaw 
takuyananpaq. 

2. May nasyunpita u kikinpa nasyunninpita yarqusha karninpis mayqan 
runapapis dirichunmi kan nasyunninman kutikunanpaq. 

Artikulu Chunka Chusku (14) 

1. Kikinpa nasyuninchaw qisatash y maqasha chikiqninkunapaq kaptinqa 
mayqan runapapis dirichunmi kanman huk nasyunman patsakunanpaq 
mana pipis chikishqa takunanpaq. 

2. Nasyunis Unidas diklarasyunchaw ninqankunata u nasyunninpa 
liyninkunata mana kasukuq runapa dirichunkuna manam kanmantsu huk 
nasyunman qishpir aywakunanpaq. 

Artikulu Chunka Pitsqa (15) 

1. Llapan runakunapapis dirichun kanmi nasyunpa syudadanun kananpaq. 

2. Mana imapis kaykaptinqa ni pipis huk runata syudadanu kaykaptin: - 
Manam kay nasyunpa syudadanuntsu kanki - nintsikmantsu. Y manam 
michaayanmantsu huk nasyunpa syudadanun huk runa kananta. 

Artikulu Chunka Suqta (16) 

1. Imalaya runakunapis, mayqan nasyunpis, ima riligyunin kaptinpis, 
uliqupis, warmipis, llapan runakuna kasakuy idaman chariyaptinqa 
dirichunkunam kan kasarakurnin ayllunkuna kayapunanpaq. Warmipaqpis 
ullqupaqpis iwalmi dirichunkuna kan kasarakuyananpaq. Y kasarasha 
kaykar rakikaskiyaptinpis dirichunkunaqa kaykan siyimpri. 

2. Ishkankuna warmi ullqu munanakurninmi kasarakuyanman. Manan ni 
pipis mandanmantsu mana munanqanwan kasarananpaqqa. 



3. Mayqan qurikashqa grupupitapis mas impurtantim warmi ullqu 
wamrankunawan allyu kayan. Tsaynaw kanapaqmi Dyus Yaya 
dispunishqa. Y tsaynaw mas impurtanti kaptinmi kada nasyunchaw 
allyupa favurnin liykunata kriyanman gubyirnukuna, y llapan runakuna 
rispitayanman. 

Artikulu Chunka Qanchis (17) 

1. Mayqan runapapis dirichunmi kan imachawpis prupyataryu kananpaq, 
hapallan u huk susiyu runakunawan. 

2. Mana imapis kaptinqa ni pi runapis prupyidaninpita runa mahinta amalas 
qarqunmantsu. 

Artikulu Chunka Pusaq (18) 

Mayqan runapapis dirichunmi kanman imanawpis yarpakunananpaq, 
kunsiyinsiyan kanqanmannaw rurananpaq y ima riligyunman kriyinanpaq. Y tsay 
dirichum pirmitinman riligyun kaykanqanpita huk riligyunman y mayqan 
kriyinsyanchaw kaykanqanpita huk kriyinsyaman kambiyananpaq, y ima 
riligyunchaw ima kriyinsyachaw kaykanqanta hapallanpis, wakin 
runakunawanpis, kallichawpis, u wahi rurinchawpis yachatsikurnin, imanawpapis 
rurarnin, imanawpa adurarnin, y riligyunpa liyninkunata qatirnin kananpaq. 

Artikulu Chunka Isqun (19) 

Mayqan runapapis dirichunmi kanman yarpanqannaw parlananpaq. Y manam ni 
pipis tsay yarpanqanta pihapanmantsu. Y ima kriyinsya imanaw kanqanta 
musyayta munarninmi mayqan runapis istudiyayta pwidinman, y mayqan 
kriyinsyapaq willakuykunata chaskiyta pwidinman, y kikinpa kriyinsiyantapis 
yachatsikuyta pwidinman radyupapis piryudikupapis y tukuylaya muduspapis 
kikinpa nacyunninchawpis y huklaa nasyunkunachawpis. 

Artikulu Ishkay Chunka (20) 



1. Mayqan runakunapapis dirichunmi kanman imapaqpis qurikayananpaq y 
ima huntakayanqanchaw susiyu kayananpaq. Y tsay qurikayanqanqa 
kanman manam pipa kuntran sharkuyananpaqtsu. 

2. Manam ni pipis ubiigadutsu kanman qurikayanqanchaw susiyu kananpaq. 

Artikulu Ishkay Chunka Huk (21) 

1. Mayqan runakunapapis dirichunmi kanman diputadu karninpis 
nasyunninkunapa gubyirnunchaw awturida kayananpaq. Kikinkunalla u 
paykuna akrayashqan riprisintanti runakuna yaykuyanman. 

2. Iwalmi llapan runakunapa dirichun kanman ima ubra publikutapis gubyirnu 
ruranqanta rurayananpaq. 

3. Mayqan nasyunchawpis runakunapa munayninchaw kaykarninmi gubyirnu 
pudiryuq kananpaq. Y kada bis rasunpa kaq ilisksyun kaptinmi runakuna 
munayanqanta niyanman gubyirnu rurananpaq. Y iliksyunchawqa llapan 
runakunam butayanman warmipis, uliqupis, y imanaw kaq runakunapis. Y 
manam ni pipis musyanmantsu mayqanpaq butun kanqanta. 

Artikulu Ishkay Chunka Ishkay (22) 

Llapan runakuna kay patsachaw kawarnin kayaptinmi dirichun kanman siguuru 
susyalninkuna kananpaq. Y tsaynaw kananpaqmi mas kapuqyuq nacyunkuna 
yanapayaptin kada nasyun gubyirnu kapuqyuq kanqanmannaw ruranman. Y 
tsaynaw gubyirnu ruraptinmi llapan rurakuna kada bis mas shumaq 
pasakuycbaw, saluryuq kawayanan, y pwidiyanqanman ima prufisyunyuqpis 
kayanman. 

Artikulu Ishkay Chunka KImsa (23) 

1. Llapan runakunapa dirichunmi kanman aruyyuq kayananpaq. Y 
munayanqan aruyta akrayanman. Y aruyanqanchaw mana rurayta 



pwidinqantaqa ni swiildunta uqrananpaqqa manamruranmantsu. Y kada 
nasyunchawmi liykuna kanman runakuna mana aruynaq kayananpaq. 

2. Iwal aruychaw kayaptinqa iwalmi hurnalninkuna kanman mayqan 
runakunapapis. 

3. Mayqan aruq runapapis dirichunmi kanman sigun imachawpis arun 
kanqanmannaw paqun kananpaq. Y tsay pagunmi paqtanan kikin, 
warmin, y tsurinkuna alii pasakuychaw kawayananpaq. Y tsay gananqan 
mana paqtaptinqa nasyunninpa gubyirnunmi imawanpis ayudanman tsay 
runata. 

4. Y mayqan aruq runakunapapis dirichunmi kanman sindikatu di aruyta 
furmayananpaq, u sindikatu kaptin tsayman qurikayananpaq. Y tsay 
sindikatuqa imapis. kaptin aruchaw runakunata difyindinanpaq. 

Artikulu Ishkay Chunka Chusku (24) 

Mayqan runapapis dirichuyuqmi kanan aruy uurata kumplirskirqa 
shuntakunanpaq. Y tsay aruy uuraqa huk hunaq kumplitullam kanman. Y 
bakasyunninpis sigun tyimpu arunqanmanmi pagaadu kanman. 

Artikulu Ishkay Chunka PItsqa (25) 

1. Mayqan runapapis hurnalninmi paqtan kanman alii pasakuychaw kikin, 
warmin, y tsurinkuna kawayananpaq. Y hurnal gananqanmi paqtanman 
mikuyninkunapaqpis, llatapankunapaqpis, wahinpaqpis, y qishyarnin 
hampitsikuyananpaqwan y sirbisiyuy publikuta pagananpaqwan. Y arun 
mana kaptinqa u qishyaptinpis, u inbaalidu tikraskiptinqa, u byuda 
kaptinqa, u awkisyaptinqa, u imanawpapis mana aruyta pwidiptinqa 
mayqan runapapis dirichunmi kanman siguuru susyalnin mantininanpaq. 

2. Wawayuq byuda warmikunapaq y waktsa wamrakunapaq nasyunninchaw 
gubyirnupa liyninkuna kanman wanayanqanmannaw yanapananpaq. 
Lihitimu wamra kaptin u mana lihitimu wamra kaptinpis llapan 
wamrakunapapis dirichunkuna iwalmi kanman. 



Artikulu Ishkay Chunka Suqta (26) 

1. Mayqan runakunapapis dirichunmi kanman istudyayananpaq. Y istudyuqa 
dimbaldillam kanman asta primaryata ushyanqanyaq. Y llapan wamrakuna 
primaryata istudyayananpaqqa ubiigaturyum kanan. Sinuuqa multadum 
kanman. Ima prufisyunpaq istudyayananpaqqa llapan runakunapapis 
iwalmi dirichun kanman. Y sigundaryachaw u unibirsidachaw istudyuqa 
mayqan runapaqpis sigun yachaynin kanqanmannawmj kanman. 

2. Y istudyukunaqa kanman runakuna kada bis mas imatapis yachakurnin 
rurarnin kayananpaq, y runa mahinpa dirichunkunata kada bis mas 
rispitarnin kayananpaq. Y tsaynaw yachakushqa karninmi mayqan nasyun 
runakunapa, mayqan rasa runakunapa, mayqan riligyunyuq runakunapa 
kustumbrinkunata kumprindirnin mana chikinakushpa kuyanakur llapan 
runakuna pasakuyanman. Y tsaynaw shumaq pasakuychaw kaykarninqa 
Nasyunis Unidaswan kada nasyunmi yanapanakuyanman llapan 
munduchaw nasyunkuna huknin hukninwan mana chikinakur trankilu 
kayananpaq. 

3. Papaninkunapa dirichunmi kanman tsurinkunapa istudiyunkunata 
akrananpaq. 

Artikulu Ishkay Chunka Qanchls (27) 

1. Mayqan runapapis dirichunmi kanman viladachaw ima tushukuna, 
musikukuna kaptin tsaychaw kayananpaq. Y syintifikukuna imatapis 
rurayanqakunatam mayqan runakunapis aprubichayanman. 

2. Mayqan runapis diskuta, libruta, imatapis invintakurnin ruraptinqa 
liykunam kanan tsay ruranqanpita pursintahi pagayananpaq, y rasunpa 
pay rurashqa kanqanta llapan runakuna musyarnin rispitayananpaq. 

Artikulu Ishkay Chunka Pusaq (28) 



Llapan mundu nasyunkunachawmi kay diklarasyunchaw dirichukuna 
patsakashqa kanqa llapan runakunapapis kay diklarasyunchaw dirichunkuna 
ninqannaw kawayananpaq. 

Artikulu Ishkay Chunka Isqun (29) 

1. Runa mahinkunapa dirichunkunata rispitananpaqqa mayqan runapapis 
dibirnin kan. Y tsay dibirninkunata kumplirnlnmi rasunpa all! runa kayta 
yachakushqa kanman. 

2. Kay diklarasyunchaw dirichukuna ninqannaw kawaykarninmj llapan 
runakuna ubidisikuyanan nasyunninchaw liykuna kanqanta. Y wakin 
runakunapa dirichunkunata rispitananpaqmi, shumaq pasakur runakuna 
kawayananpaqmi, urdin publikuta wardananpaqmi, y allaapa mana allita 
runakuna mana rurayananpaqmi tsay liykunata gubyirnu rurashqa. 

3. Kay diklarasyunchaw Nasyunis Unidas nishqa dirichukunapa kuntraqa 
huklaayapa ni pi runapis manam rurayanmantsu. 

Artikulu Kimsa Chunka (30) 

Kay diklarasyunchawqa manam ni imapis kantsu mayqan nasyunpis mayqan 
grupu runakunapis ni mayqan runapis runa mahinkunapa dirichunkunata mana 
micharnin kayananpaq. 



